Julija Mušinskienė

Julija Mušinskienė (g. 1952 m. spalio 19 d. Noragėliuose, Lazdijų rajonas) – Lietuvos žurnalistė, redaktorė, muziejininkė.

 Biografija 
1970 m. baigė Krikštonių vidurinę mokyklą, 1976 m. – Vilniaus universiteto Istorijos fakulteto žurnalistikos specialybę.

1970 m. dirbo Alytaus rajono laikraščio „Komunistinis rytojus“, 1971 m. – Varėnos rajono laikraščio „Raudonoji vėliava“ redakcijose. 1975–1979 m. Valstiečių laikraščio literatūrinė darbuotoja, 1979–1992 m. savaitraščio „Gimtasis kraštas“ Kultūros skyriaus vedėja, 1992 m. – leidinio vyr. redaktorė. Nuo 1993 m. – Lietuvos dailės muziejaus Radvilų rūmų vyr. muziejininkė, nuo 1995 m. – žurnalo „Veidas“ bendradarbė. Rašo kultūros, paminklų apsaugos temomis. 

 Bibliografija 
 Magdalena Birutė Stankūnaitė-Stankūnienė. Lietuvai dovanoti kūriniai, katalogas, sudarytoja, Lietuvos dailės muziejus. 1996 m.
 Lietuvos kelias. Parodos katalogas, sudarytoja, Lietuvos dailės muziejus. 2006 m.
 Išeivijos kelias, katalogas, sudarytoja, Lietuvos dailės muziejus. 2007 m.
 Lietuvos laikas, katalogas, sudarytoja, Lietuvos dailės muziejus. 2008 m.
 Lietuvos tūkstantmečio aidas išeivijoje, katalogas, sudarytoja, Lietuvos dailės muziejus. 2009 m.
 Lietuvos tūkstantmetis, katalogas, sudarytoja, Lietuvos dailės muziejus. 2009 m.

 Šaltiniai 

Kategorija:Lietuvos redaktoriai
Kategorija:Lietuvos muziejininkai